Õhtud on Barcelona tänavatel täis elu ja melu. Jalutades Barcelona põhitänaval, võis kohata seal igasuguseid inimesi. Mustanahalisi, kes päikeseprille ja muud träna müüsid. Kerjuseid, kes meeleheitlikult raha palusid. Kahtlaseid tüüpe, kes kutsusid meid põrandaalustesse kohvipoodidesse ning hunnikute viisi turiste. Üks tüüp oli eriti kahtlane – karjus kõva häälega ühe monumendi juures, et Jeesus Kristus on ainukene jumal ja Allah peaks surema vms. Päris täpselt ei saanud aru, mida ta seal seletas. Hea, et suure vehkimisega piibliga vastu pead ei saanud. Ta nägi tõemeeli välja nagu mingi hullumaja kandidaat. Creepy. Soovitan võtta üks õhtu ja sisustada see Barcelona tänavatel, lahe kogemus. PS! Olge ettevaatlikud – vargaid pidi seal palju olema. Ise muidugi tähele ei pannud, aga me hoidsime oma asjadel ka kiivalt silma peal.
#000015